open-index/open-wikipedia-markdown huggingface dataset:
Maarianhaminan kaupunginvaltuusto

**Maarianhaminan kaupunginvaltuusto**  on Maarianhaminan kaupungin ylin päätöksentekoelin.

Maarianhaminan asukkaat valitsevat kaupunginvaltuuston joka neljäs vuosi, ja se koostuu 27 jäsenestä ja heidän varajäsenistään. Kaupunginvaltuustolla on yksi puheenjohtaja ja kaksi varapuheenjohtajaa.

## Lähteet
Kouvolan kaupunginvaltuusto

**Kouvolan kaupunginvaltuusto** on Kouvolan ylin päättävä elin. Kaupunginvaltuusto kokoontuu Kouvolan kaupungintalolla (Torikatu 10).  Kaupunginvaltuustossa on 59 valtuutettua.

Vuoden 2025 vaaleissa äänestysprosentti oli 49,4&nbsp;%. Suurin puolue oli SDP (29,4&nbsp;%, 18 paikkaa). Muita valtuustoon paikkoja saaneita puolueita oli kokoomus (24,5&nbsp;%, 15 paikkaa), keskusta (16,0&nbsp;%, 10 paikkaa), perussuomalaiset (9,7&nbsp;%, 6 paikkaa), vihreät (7,0&nbsp;%, 4 paikkaa), kristillisdemokraatit (6,0&nbsp;%, 3 paikkaa) ja vasemmistoliitto (5,6&nbsp;%, 3 paikkaa).

## Kaupunginjohtajat
* Erkki Tuuli (1949–1963)  
* Eino Brofeldt (1963–1987)
* Aimo Ahti (1994–2008)
* Lauri Lamminmäki (2009–2017)
* Marita Toikka (2017–)

## Kaupunginvaltuuston puheenjohtajat
* Jari Suomela (–2013)
* Harri Helminen (2013–2017)
* Jouko Leppänen (2017–2021)
* Paula Werning (2021–2025)
* Ville Kaunisto (2025–)

## Lähteet
Lauluja Seitsemästä veljeksestä

**Lauluja Seitsemästä veljeksestä** on suomalainen musiikkialbumi vuodelta 2006. Se on koostettu saman nimisestä Yleisradion radio-ohjelmasta, joka sai ensiesityksensä 27. tammikuuta 1974. Radio-ohjelma perustuu Turun kaupunginteatterin suosittuun näytelmään *Seitsemän veljestä*, joka sai ensi-iltansa joulukuussa 1972 ja jota esitettiin vuoteen 1976.

## Kappaleet

## Orkesteri
*Kalevi Rothberg – kapellimestari ja piano
*Erkki Välilä – saksifoni, klarinetti ja huilu
*Otto Donner – trumpetti
*Rauno Larssen – basso
*Kurt Nordanberg – rummut

## Laulajat
*Heikki Alho
*Heikki Kinnunen
*Vesa-Matti Loiri
*Juha Muje
*Ilari Paatso
*Esko Salminen
*Arno Virtanen

## Naiset
*Eeva Kantanen
*Heidi Krohn
*Maikki Länsiö
*Maija-Liisa Peuhu
*Rose-Marie Precht
*Leena Takala
*Ritva Valtakoski

## Välitekstit
*Kapo Manto
*Risto Saanila

## Muuta
Yleisradio tuotti vuoden 1974 radio-ohjelmasta CD-albumin *Lauluja Seitsemästä veljeksestä* (2002), mutta sen jakelu oli rajattua. Turun Aleksis Kivi -kerho toi albumin kaupallisille markkinoille vuonna 2006.

*Lauluja Seitsemästä veljeksestä* sävelsi Kaj Chydenius, jolla oli väkevä musiikillinen suhde Aleksis Kiveen jo nuoruusvuosinaan. Turun kaupunginteatterin *Seitsemän veljeksen* ohjaajat Kalle ja Ritva Holmberg kutsuivat Chydeniuksen säveltämään musiikin näytelmäänsä.

Yleisradio tuotti 1975 *Seitsemästä veljeksestä* televisionäytelmän, joka julkaistiin DVD:nä vuonna 2015.

## Lähteet

## Aiheesta muualla
*Sointu.fi: Lauluja Seitsemästä veljeksestä (CD)
*Nurmijärvi.fi: Muusikot ja musiikki Aleksis Kiven teoksissa
*Tampere.fi: Lauluja Aleksis Kiven runoihin
Douglas Walton

**Douglas Walton** (2. kesäkuuta 1942 – 3. tammikuuta 2020) oli kanadalainen akateemikko, joka tunnetaan teoksistaan koskien argumentaatiota, ajattelun vinoumia sekä epävirallista logiikkaa.  

Hän on ollut tuottelias erityisesti 1990-luvun vaihteessa ja pohtinut argumentaatiota ja virhepäätelmiä pragmaattisesta näkökulmasta. Waltonin ajatuksia on pidetty läheisinä pragma-dialektikoille, mutta hän on kuitenkin käsitellyt argumentaatioon liittyviä teemoja varsin itsenäisesti. 

Walton on tunnistanut useita erilaisia argumenttiskeemoja. Jokaista argumenttiskeemaa kohden hän antoi joukon kriittisiä kysymyksiä, jotka auttavat arvioimaan argumenttia tilanteessa, jossa argumentti esiintyy.

## Argumenttiskeemat
# Asiantuntijaan vetoaminen: Onko henkilö asiantuntija kyseisellä alalla?
# Populaarisuus: Onko relevanttia olettaa tiedon yleisyyden perusteella argumentin uskottavuus?
# Analogia: Onko X:n ja Y:n välillä samankaltaisuutta merkitsevällä tarkkuudella?
# Korrelaatiosta kausaatioon: Onko X:n ja Y:n välillä todella vastaavuutta, vai voiko jokin esim. Z selittää X:n ja Y:n välisen näennäisen korrelaation?
# Kalteva taso: Johtaako premissi  X0:sta todella X1:een, X2:een ja lopulta loppupäätelmä Xn saakka?
# Suora Ad hominem: X:n karaktääri on arveluttava.
# Epäsuora Ad hominem: x esittää argumentin, jonka konkluusio on X.
# Kielellinen luokittelu: X:lla on ominaisuus Y (instanssi-premissi), kaikki joilla on ominaisuus Y, on myös ominaisuus Z (luokittelu-premissi), konkluusio: X:lla on ominaisuus Z.
# Seurauksiin vetoaminen: Jos X esiintyy, niin hyvät / huonot seuraukset Y todennäköisesti seuraavat.
# Sitoumukseen vetoaminen: X on sitoutunut Y:hyn.

## Lähteet

## Aiheesta muualla
* dougwalton.ca  - kotisivut
Mikkelin kaupunginvaltuusto

**Mikkelin kaupunginvaltuusto** on Mikkelin ylin päättävä elin. Kaupunginvaltuustossa on 51 valtuutettua. Valtuusto kokoontuu Mikkelin kaupungintalon valtuustosalissa. Valtuuston puheenjohtajana toimii Oskari Valtola, ensimmäisenä varapuheenjohtajana Vesa Kallio ja toisena varapuheenjohtajana Arto Seppälä.

Vuoden 2025 vaaleissa äänestysprosentti oli 49,5&nbsp;%. Suurin puolue oli keskusta (26,9&nbsp;%, 14 paikkaa). Muut valtuustoon paikkoja saaneet puolueet olivat kokoomus (25,9&nbsp;%, 14 paikkaa), SDP (24,0&nbsp;%, 13 paikkaa), vihreät (7,7&nbsp;%, 4 paikkaa), perussuomalaiset (6,7&nbsp;%, 3 paikkaa), vasemmistoliitto (4,6&nbsp;%, 2 paikkaa) ja kristillisdemokraatit (3,1&nbsp;%, 1 paikka).

## Lähteet
Imatran kaupunginvaltuusto

**Imatran kaupunginvaltuusto** on Imatran ylin päättävä elin. Kaupunginvaltuustossa on 43 valtuutettua.

Vuoden 2021 vaaleissa äänestysprosentti oli 50,3&nbsp;%. Suurin puolue oli SDP (34,9&nbsp;%, 16 paikkaa). Muita valtuustoon paikkoja saaneita puolueita oli kokoomus (26,4&nbsp;%, 12 paikkaa), perussuomalaiset (16,5&nbsp;%, 7 paikkaa), vihreät (10,0&nbsp;%, 4 paikkaa), keskusta (4,4&nbsp;%, 2 paikkaa), kristillisdemokraatit (3,6&nbsp;%, 1 paikka) ja vasemmistoliitto (2,8&nbsp;%, 1 paikkaa).

## Koostumus vaaleittain

## Lähteet
Sanjay Kapoor

**Sanjay Kapoor** (s. 17. lokakuuta 1965 Bombay, Maharashtra, Intia) on intialainen näyttelijä, joka on työskennellyt pääasiassa hindinkielisten elokuvien parissa. Hän on näyttelijä Anil Kapoorin nuorempi veli.

Kapoor on naimisissa Maheep Kapoorin (o.s. Sandhu) kanssa ja heillä on kaksi lasta, Shanaya ja Jahaan.

## Filmografia

## Televisio

## Lähteet

## Aiheesta muualla

*
Gadolinium(III)oksidi

**Gadolinium(III)oksidi** (Gd2O3) eli **gadolinia** on gadolinium- ja oksidi-ionien muodostama epäorgaaninen ioniyhdiste. Yhdistettä voidaan käyttää ydinvoimatekniikassa ja muiden gadoliniumyhdisteiden valmistuksessa ja loisteaineena.

## Ominaisuudet, valmistus ja käyttö
Huoneenlämpötilassa gadolinium(III)oksidi on valkoista kiteistä ja hygroskooppista ainetta. Yhdiste ei ole vesiliukoista mutta liukenee happoliuoksiin.

Tyypillisimmin gadolinium(III)oksidia valmistetaan kuumentamalla voimakkaasti eräitä gadoliniumin yhdisteitä kuten gadoliniumhydroksidia, -karbonaattia tai -oksalaattia.
:2 Gd(CO2)3 → Gd2O3 + 6 CO2 

Gadolinium(III)oksidia käytetään ydinreaktoreissa neutroneja absorboivana aineena. Siitä myös valmistetaan muita gadoliniumyhdisteitä kuten loisteaineita, gadolinium(III)kloridia sekä lasereissa ja muisteissa käytettävää gadoliniumgalliumgranaattia. Gadoliniumoksidin nanopartikkeleita tutkitaan käytettäväksi varjoaineena magneettikuvauksessa.

## Lähteet
Savonlinnan kaupunginvaltuusto

**Savonlinnan kaupunginvaltuusto** on Savonlinnan ylin päättävä elin. Kaupunginvaltuustossa on 43 valtuutettua, jotka valitaan neljän vuoden välein kuntavaaleissa. Valtuusto kokoontuu Savonlinnan kaupungintalon valtuustosalissa.

Vuoden 2025 vaaleissa äänestysprosentti oli 53,5&nbsp;%. Suurin puolue oli keskusta (29,2&nbsp;%, 13 paikkaa). Muut valtuustoon paikkoja saaneet puolueet olivat SDP (27,3&nbsp;%, 13 paikkaa), Liike Nyt (15,7&nbsp;%, 7 paikkaa), vihreät (8,0&nbsp;%, 3 paikkaa), kokoomus (7,2&nbsp;%, 3 paikkaa), kristillisdemokraatit (5,1&nbsp;%, 2 paikkaa), vasemmistoliitto (4,0&nbsp;%, 1 paikka) ja perussuomalaiset (3,3&nbsp;%, 1 paikka).

## Lähteet
Tornion kaupunginvaltuusto

**Tornion kaupunginvaltuusto** on Tornion ylin päättävä elin. Kaupunginvaltuustossa on 43 valtuutettua. Sen puheenjohtajana toimii Markku Ponkala.

Vuoden 2021 vaaleissa äänestysprosentti oli 54,6&nbsp;%. Suurin puolue oli keskusta (44,2&nbsp;%, 20 paikkaa). Muita valtuustoon paikkoja saaneita puolueita olivat perussuomalaiset (18,2&nbsp;%, 8 paikkaa), SDP (12,1&nbsp;%, 5 paikkaa), vasemmistoliitto (12,0&nbsp;%, 5 paikkaa), kokoomus (9,9&nbsp;%, 4 paikkaa) ja kristillisdemokraatit (1,4&nbsp;%, 1 paikka).

## Lähteet
Loviisan kaupunginvaltuusto

**Loviisan kaupunginvaltuusto** on Loviisan ylin päättävä elin. Kaupunginvaltuustossa on 35 valtuutettua.

Vuoden 2025 vaaleissa äänestysprosentti oli 54,2&nbsp;%. Suurin puolue oli RKP (40,7&nbsp;%, 15 paikkaa). Muita valtuustoon paikkoja saaneita puolueita oli SDP (21,6&nbsp;%, 8 paikkaa), kokoomus (15,4&nbsp;%, 6 paikkaa), keskusta (8,2&nbsp;%, 3 paikkaa), vasemmistoliitto (6,6&nbsp;%, 2 paikkaa) ja vihreät (4,5&nbsp;%, 1 paikka).

## Lähteet
Hyvinkään kaupunginvaltuusto

** Hyvinkään kaupunginvaltuusto** on Hyvinkään ylin päättävä elin. Kaupunginvaltuustossa on 51 valtuutettua.

Vuoden 2025 kuntavaaleissa äänestysprosentti oli 50,2&nbsp;%. Suurin puolue oli SDP (30,4&nbsp;%, 16 paikkaa). Muita valtuustoon paikkoja saaneita puolueita olivat Kansallinen Kokoomus (24,8&nbsp;%, 13 paikkaa), Perussuomalaiset (10,8&nbsp;%, 5 paikkaa), Vihreä Liitto (10,1&nbsp;%, 5 paikkaa), Vasemmistoliitto (9,8&nbsp;%, 5 paikkaa), Suomen Keskusta (9,2&nbsp;%, 5 paikkaa) ja Suomen Kristillisdemokraatit (4,0&nbsp;%, 2 paikkaa).

## Lähteet

## Aiheesta muualla
*Kaupunginvaltuuston kokoonpano
Raaseporin kaupunginvaltuusto

**Raaseporin kaupunginvaltuusto** on Raaseporin ylin päättävä elin. Kaupunginvaltuustossa on 43 valtuutettua. Valtuuston puheenjohtajana toimii Johan Kvarnström. Ensimmäisenä varapuheenjohtajana toimii Anita Westerholm ja toisena varapuheenjohtajana Isak Vilander.

Vuoden 2025 vaaleissa äänestysprosentti oli 57,6&nbsp;%. Suurin puolue oli RKP (47,4&nbsp;%, 21 paikkaa). Muita valtuustoon paikkoja saaneita puolueita oli SDP (29,7&nbsp;%, 13 paikkaa), kokoomus (8,7&nbsp;%, 4 paikkaa), vihreät (6,8&nbsp;%, 3 paikkaa) ja vasemmistoliitto (5,0&nbsp;%, 2 paikkaa).

## Koostumus vaaleittain

## Katso myös
Edeltävät valtuustot ennen nykyistä Raaseporin kaupungin perustamista.
*Karjaan kaupunginvaltuusto
*Pohjan kunnanvaltuusto
*Tammisaaren kaupunginvaltuusto

## Lähteet
Kaarinan kaupunginvaltuusto

**Kaarinan kaupunginvaltuusto** on Kaarinan ylin päättävä elin. Kaupunginvaltuustossa on 51 valtuutettua.

Vuoden 2025 kuntavaalien jälkeen kaupunginvaltuustossa kokoomuksella on 17 paikkaa, SDP:llä 14 paikkaa, vihreillä 8 paikkaa, perussuomalaisilla, keskustalla ja vasemmistoliitolla 3 paikkaa, kristillisdemokraateilla 2 paikkaa ja RKP:llä 1 paikka.

## Lähteet
Mission Mangal

**Mission Mangal** (suom. ”Operaatio Mars”) on vuonna 2019 ensi-iltansa saanut intialainen hindinkielinen draamaelokuva, jonka ohjasi Jagan Shakti. Pääosia näyttelivät Akshay Kumar, Vidya Balan, Sonakshi Sinha, Taapsee Pannu, Nithya Menon, Kirti Kulhari, Sharman Joshi, H. G. Dattatreya ja Vikram Gokhale. Elokuva perustuu löyhästi Mars Orbiter Missionin parissa työskennelleiden Intian avaruustutkimusjärjestön tutkijoiden elämiin.

*Mission Mangal* sai ensi-iltansa Intian itsenäisyyspäivänä 15. elokuuta 2019. Se oli sekä yleisö- että arvostelumenestys.

## Näyttelijät

## Soundtrack

## Vastaanotto
Box Office India julisti *Mission Mangalin* ”superhitiksi”.

## Lähteet

## Aiheesta muualla
* 
*
Raision kaupunginvaltuusto

**Raision kaupunginvaltuusto** on Raision ylin päättävä elin. Kaupunginvaltuustossa on 43 valtuutettua, ja sen puheenjohtajana toimii Ari Korhonen. Ensimmäisenä varapuheenjohtajana toimii Jonni Moislahti, toisena varapuheenjohtajana Mika Koivisto ja kolmantena varapuheenjohtajana Heidi Aaltonen.

Vuoden 2025 vaaleissa äänestysprosentti oli 51,3&nbsp;%. Suurin puolue oli SDP (32,1&nbsp;%, 14 paikkaa). Muita valtuustoon paikkoja saaneita puolueita olivat kokoomus (24,8&nbsp;%, 11 paikkaa), perussuomalaiset (11,7&nbsp;%, 5 paikkaa), vasemmistoliitto (11,6&nbsp;%, 5 paikkaa), vihreät (9,7&nbsp;%, 4 paikkaa), keskusta (7,1&nbsp;%, 3 paikkaa), kristillisdemokraatit (1,4&nbsp;%, 1 paikka).

## Lähteet
Rauman kaupunginvaltuusto

**Rauman kaupunginvaltuusto** on Rauman ylin päättävä elin. Kaupunginvaltuustossa on 43 valtuutettua. Valtuusto kokoontuu yleensä joka kuukauden viimeisenä maanantaina kaupungintalolla. Valtuuston puheenjohtajana toimii Otso Huuska. Ensimmäisenä varapuheenjohtajana toimii Juha Viitala ja toisena varapuheenjohtajana Jenni Talosaari.

Vuoden 2025 vaaleissa äänestysprosentti oli 49,6&nbsp;%. Suurin puolue oli SDP (39,8&nbsp;%, 18 paikkaa). Muita valtuustoon paikkoja saaneita puolueita oli kokoomus (24,3&nbsp;%, 10 paikkaa), keskusta (13,6&nbsp;%, 6 paikkaa), vasemmistoliitto (7,5&nbsp;%, 3 paikkaa), perussuomalaiset (7,5&nbsp;%, 3 paikkaa), vihreät (4,7&nbsp;%, 2 paikkaa) ja kristillisdemokraatit (2,6&nbsp;%, 1 paikka).

## Lähteet
Atsorellat

**Atsorellat** (*Azorella*) on sarjakukkaiskasvien (Apiaceae) heimoon kuuluva kasvisuku. Sukuun kuuluu noin 30–45 lajia.

Atsorelloja ei kasva Suomessa luonnonvaraisina, mutta mattoatsorellaa eli atsorellaa (*Azorella trifurcata*) käytetään koristekasvina.

## Lajeja
* *[[Azorella aretioides]]*
* *[[Azorella compacta]]*
* *[[Azorella crassipes]]*
* *[[Azorella glacialis]]*
* *[[Azorella pectinata]]*
* *[[Azorella selago]]*
* *[[mattoatsorella|Azorella trifurcata]]* – mattoatsorella eli atsorella

## Lähteet

## Aiheesta muualla
* Finto: Kassu – Kasvien suomenkieliset nimet: ''Azorella''
*iNaturalist: Suku ''Azorella''
*Global Biodiversity Information Facility (GBIF): ''Azorella''
Keravan kaupunginvaltuusto

**Keravan kaupunginvaltuusto** on Keravan ylin päättävä elin. Kaupunginvaltuustossa on 51 valtuutettua.

Kuntavaaleissa 2025 äänestysprosentti oli 51,1&nbsp;%. Eniten ääniä sai  SDP (29,7&nbsp;%, 15 paikkaa). Muut valtuustoon paikkoja saaneet puolueet olivat kokoomus (26,2&nbsp;%, 13 paikkaa), vasemmistoliitto (11,5&nbsp;%, 6 paikkaa), vihreät (11,2&nbsp;%, 6 paikkaa), perussuomalaiset (8,9&nbsp;%, 4 paikkaa), keskusta (7,8&nbsp;%, 4 paikkaa), kristillisdemokraatit (3,2&nbsp;%, 2 paikkaa) sekä RKP (1,0&nbsp;%, 1 paikka).

Kaupunginvaltuuston puheenjohtajana kaudella 2025–2029 toimii Terhi Enjala (kok.).

## Vaalitulokset

## Lähteet
Mario Marcheco

**Mario Mariano Marcheco Rodríguez** (s. 8. maaliskuuta 1963) on kuubalainen ratameloja.

Marcheco edusti Kuubaa Barcelonan kesäolympialaisissa 1992, joissa hän karsiutui Ángel Pérezin kanssa 1&nbsp;000 metrin kajakkikaksikossa välierissä. Pan-Amerikan kisoissa Marcheco saavutti kolme kultamitalia Havannassa 1991 sekä kolme hopeamitalia Indianapolisissa 1987. Keski-Amerikan ja Karibian kisoissa hän voitti kolme kultamitalia Méxicossa 1990 ja viisi kultamitalia Poncessa 1993.

Marcheco on pituudeltaan 175-senttimetrinen ja painaa 75 kilogrammaa.

## Lähteet
Jeanette Marty

**Jeanette Marty** (myöh. **Krauer**; s. 11. elokuuta 1975 Zug, Sveitsi) on sveitsiläinen hyökkääjänä pelannut jääkiekkoilija. Hän pelasi Sveitsin naisten jääkiekkomaajoukkueessa olympialaisten naisten jääkiekkoturnauksessa 2006 Torinossa. MM-kilpailuissa hän edusti maajoukkuettaan, kun se oli A-sarjatasolla Kanadassa 1990, Suomessa 1992, Kanadassa 1997 ja oli joukkueen kapteeni, Suomessa 1999 sekä Kanadassa 2004 ja kun se  oli B-sarjatasolla Kanadassa 2000 ja Yhdysvalloissa 2001. EM-kilpailuissa Marty edusti Sveitsiä Riiassa 1995, jolloin Sveitsi saavutti pronssia. Seuratasolla hän edusti urallaan Sveitsin naisten ylimmällä jääkiekkosarjatasolla Küssnachter SC:ta, DHC Lyssia ja EV Zugia.

## Lähteet
Porvoon kaupunginvaltuusto

**Porvoon kaupunginvaltuusto** on Porvoon ylin päättävä elin. Kaupunginvaltuustossa on 51 valtuutettua. Sen puheenjohtajana toimii Jorma Wiitakorpi.

Vuoden 2025 kuntavaaleissa äänestysprosentti oli 55,8&nbsp;%. Suurin puolue oli RKP (29,8&nbsp;%, 16 paikkaa). Muut paikkoja valtuustoon saaneet puolueet olivat SDP (18,8&nbsp;%, 10 paikkaa), kokoomus (17,7&nbsp;%, 9 paikkaa), vihreät (14,6&nbsp;%, 7 paikkaa), keskusta (6,1&nbsp;%, 3 paikkaa), vasemmistoliitto (5,8&nbsp;%, 3 paikkaa), perussuomalaiset (4,5&nbsp;%, 2 paikkaa) ja kristillisdemokraatit (2,1&nbsp;%, 1 paikka).

## Vaalitulokset vuodesta 1976

## Lähteet
Adolf von Wilbrandt

**Adolf von Wilbrandt** (24. elokuuta 1837 Rostock – 10. kesäkuuta 1911 Rostock) oli saksalainen kirjailija. 
Wilbrandt muutti Wieniin, jossa hän avioitui 1873 näyttelijä Auguste Baudiuksen kanssa.Hän oli Wienin Burg-teatterin johtaja 1881–1887. Hän oli Münchenissä asuessaan *[[Süddeutsche Zeitung]]in* toimittaja ja osallistui ajankohtaisiin keskusteluihin, muun muassa kiistaan Schleswig-Holsteinin irrottamisesta Tanskan alaisuudesta. Hänen esikoisteoksensa oli kehitysromaani *[[Wilhelm Meister]]in* tapaan, nimeltään *Geister und Menschen* (1863). Hänen tuolloin käänteentekevä kirjallisuushistoriallinen teoksensa oli monografia *Heinrich von Kleist* (1863). Hän kirjoitti myös suosittuja näytelmiä, joista suomeksi on esitetty *Ensi lempi* esimerkiksi Suomalaisessa teatterissa ja Suomalaisen Teatterin vierailuna Kuopiossa. ja julkaistu painettunakin.

## Suomennettu näytelmä
* *Ensi lempi: huvinäytelmä 1:ssä näytöksessä*; suom. Samuli S. Kuopio: U. W. Telén 1903. Sarja: Näytelmäkirjallisuutta, 60.
** Verkossa: Ensi lempi 1 s. 172–177 (4–9) – Ensi lempi 2, s. 182–185 (2–5) –  Ensi lempi 3 s. 194–197 (2–5) Suomen Kuvalehti 1873: 15–17

## Lähteet

## Aiheesta muualla
Järvenpään kaupunginvaltuusto

**Järvenpään kaupunginvaltuusto** on Järvenpään ylin päättävä elin. Kaupunginvaltuustossa on 51 valtuutettua. Se kokoontuu pääsääntöisesti kuukausittain Järvenpää-talolla.

Vuoden 2025 vaaleissa äänestysprosentti oli 51,5&nbsp;%. Suurin puolue oli SDP (30,7&nbsp;%, 16 paikkaa). Muita valtuustoon paikkoja saaneita puolueita olivat kokoomus (22,3&nbsp;%, 12 paikkaa), vihreät (13,4&nbsp;%, 7 paikkaa), perussuomalaiset (9,2&nbsp;%, 5 paikkaa), keskusta (7,1&nbsp;%, 3 paikkaa), vasemmistoliitto (6,6&nbsp;%, 3 paikkaa), Järvenpää Plus (6,0&nbsp;%, 3 paikkaa) ja kristillisdemokraatit (4,0&nbsp;%, 2 paikkaa).

## Koostumus vaaleittain

## Lähteet
*
*
*
*
*
*
*

### Viitteet
Bureaucracy

**Bureaucracy** on Infocomin kehittämä ja julkaisema seikkailupeli, joka on julkaistu vuonna  useille alustoille.

Pelin käsikirjoittajana oli Douglas Adams.

## Pelaaminen
Peli pohjautuu Adamsin todelliseen kokemukseen osoitemuutoksen yhteydessä. Adams tekee huumoria byrokratiasta, sekaannuksista ja epäpätevyydestä.

Pelissä pelaaja kokee erilaisia haasteita, jotka alkavat tavanomaisista asioista. Muun muassa postin toimitus ja pankkitilien toimivuus tulevat ongelmaksi.
Peli alkaa täyttämällä "ohjelmistolisenssilomakkeen" pelaajan tiedoille ja pelaajan tiedot sekoitetaan pelin aikana tarkoituksena lisätä turhaantumisen kokemusta.

Pelissä on verenpainemittari, joka seuraa etenemistä pelissä: verenpaine nousee turhauttavissa tapahtumissa ja laskee niitä välttämällä. Liian korkealle nouseva verenpaine aiheuttaa pelin päättymisen.

Pelin mukana tuli myös merkittävästi oheismateriaalia kuten esitteitä Adamsin huumorilla.

## Vastaanotto
Peli on saanut *[[Commodore User]]* -lehden arvostelussa arvosanaksi 7/10.

## Lähteet

## Aiheesta muualla
* 
* 
* Bureaucracy
Martin Schalling

**Martin Schalling** (21. huhtikuuta 1532, Strassburg, Saksa – 29. joulukuuta 1608, Nürnberg, Saksa) oli luterilainen pappi, teologi ja virsirunoilija. 

Schalling suoritti maisterin tutkinnon 1550 Wittenbergissä ja luennoi siellä jonkin aikaa. Hän oli Philipp Melanchthonin oppilas ja Nicolaus Selneckerin ystävä. 1554 hän sai kutsun Regensburgin diakonin virkaan. Pian hän joutui kuitenkin erimielisyyksiin Regensburgissa reformaatiota johtaneen piispan Matthias Flaciuksen kanssa. Kun Schalling saarnoissaan hyökkäsi Flaciuksen kimppuun, hänet pakotettiin eroamaan vuonna 1558. Hänet kutsuttiin Ambergiin, mutta sielläkin hänen oli jätettävä virkansa, koska hän vastusti vaaliruhtinas Friedrich III: n kalvinistisia näkemyksiä. Friedrichin poika, josta myöhemmin tuli Saksin vaaliruhtinas Ludwig, joka oli luterilainen, kutsui Schallingin takaisin Ambergiin vuonna 1576 sekä teki hänestä saarnaajan ja superintendentin. Friedrichin kuoleman jälkeen, hänestä tuli Oberphalzin superindentetti ja Heidelbergin hovisaarnaaja. 

Muutaman vuoden kuluttua hän ajautui kuitenkin erimielisyyksiin vaaliruhtinaan kanssa ja joutui eroamaan virastaan, tällä kertaa siksi, että hän kieltäytyi hyväksymästä Sovinnonkaavaa, koska tämä asiakirja sisälsi hänen mielestään epäoikeudenmukaisia hyökkäyksiä Filipp Melanchtonin kannattajia vastaan ja hänet karkotettiin Heidelbergin hovista ja määrättiin kotiarestiin kotiinsa Ambergissä. Vihdoin hän sai Nürnbergistä kirkkoherran viran, jossa saattoi pysyä 20 vuotta, kunnes tultuaan sokeaksi joutui siitä luopumaan kolmisen vuotta ennen kuolemaansa.

Vaikka Schalling ei osallistunut eri käsityssuuntien välisiin mittelöihin, hän joutui niiden uhriksi. Augsburgin uskonrauhassa 1555 oli päädytty siihen, että kunkin hallintoalueen uskonto oli sen hallitsijan valinnan mukaan joko katolinen tai luterilainen. Se päätös sitoi alamaisia: *cuius regio, eius religio*, kenen maa, sen uskonto. Valtiaan vaihtumisen myötä papit siis saattoivat menettää virkansa tai joutua lähtemään maasta. Se oli Schallingin osana useaan kertaan.  

Virsirunoilijana hänet tunnetaan yhdestä kirjoittamastaan virrestä "Herzlich lieb hab ich dich, o Herr". Se on julkaistu Nürnbergissä 1571 kokoelmassa *Kurtze und sonderliche Newe Symbola etlicher Fürsten.* Virren tekstiä on useat säveltäjät käyttäneet teoksissaan, mm. Heinrich Schütz  (Geistlichen Chormusik), Dietrich Buxtehude (Kantaatti BuxWV 41) ja Johann Sebastian Bach kantaateissaan BWV 149, BWV 174 sekä BWV 245, Johannespassio, jossa virren 3. säkeistö on loppukuorona. 

Shallingin virsi on Suomen evankelis-luterilaisen kirkon virsikirjan virsi 376 "Sinua, Jeesus, rakastan" (Ruots. Haquin Ausius 1641, Suom. v: n 1701 virsikirjaan, uud. Niilo Rauhala) 1984. Ruotsin kirkon virsikirjassa se on hieman erilaisena käännöksenä virsi 239 "Sinua, Jeesus, rakastan "(3. säk. uud. suom. Pekka Kivekäs 1998) Virren sävelmä on vuodelta 1577

## Lähteet
Olbasa

**Olbasa** () voi viitata seuraaviin antiikin aikaisiin kaupunkeihin:

* Olbasa, kaupunki Lykaoniassa
* Olbasa, kaupunki Pisidiassa
* Olbe eli Olbasa, kaupunki Kilikiassa

## Lähteet
Siloi

**Siloi** () oli antiikin aikainen kaupunki ja kaupunkivaltio (*polis*) Kaariassa Vähässä-Aasiassa nykyisen Turkin alueella. Sen tarkkaa sijaintia ei tunneta.

Myöskään Siloin historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Siloi kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa varmuudella vain kerran vuonna 451/450 eaa. Kaupungin oletettu sijainti Kaariassa perustuu siihen, että sen nimi esiintyy kyseisessä luettelossa muiden kaarialaisten kaupunkien yhteydessä.

Kaupungin kansalaisesta käytettiin etnonyymiä *Silos* ().

## Lähteet
Erik Nyström

**Erik Nyström** -nimisiä henkilöitä ovat:

* Erik Nyström (1842–1907), ruotsalainen lähetyssaarnaaja, virsirunoilija, kirjailija, poliitikko ja sanakirjan laatija
* Erik Nyström (s. 1993), ruotsalainen jääkiekkoilija
* Erik Gunnar Nyström (1877–1964), ruotsalainen lääkäri ja professori.

## Katso myös

* Eric Nystrom (s. 1983), yhdysvaltalainen jääkiekkoilija
Taramptos

**Taramptos** (, ) oli antiikin aikainen kaupunki ja kaupunkivaltio (*polis*) samannimisellä saarella (nyk. Salih Ada) Kaariassa Vähässä-Aasiassa nykyisen Turkin alueella.

Taramptoksen kaupunkivaltion alue käsitti oletettavasti lähinnä samannimisen pienen saaren, eli se oli suhteellisen pienikokoinen. Kaupungin historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Taramptos saattoi kuulua klassisella kaudella 400-luvulla eaa. Ateenan johtamaan Deloksen meriliittoon. Sen nimen on tulkittu esiintyvän liiton verotusluetteloissa vuonna 425/424 eaa., tosin kyseinen kohta on piirtokirjoituksessa hyvin rikkonainen. Kaupungin nimi esiintyy varmuudella toisessa, Halikarnassoksesta löydetyssä piirtokirjoituksessa.

## Lähteet
Temnos

**Temnos** (, ; ) oli antiikin aikainen kaupunki ja kaupunkivaltio (*polis*) Aioliissa nykyisen Turkin alueella. Se sijaitsi lähellä nykyistä İzmirin maakunnan Telekleriä.

## Maantiede

Temnoksen poliksen kaupunkikeskus sijaitsi Aioliissa lähellä Hermos-jokea (nyk. Gediz). Se oli rakennettu korkealle paikalle, josta oli näkymä luoteeseen Kymen, länteen Fokaian ja etelään Smyrnan suuntaan. Pausanias sijoitti kaupungin virheellisesti Hermoksen pohjoispuolelle. Plinius vanhempi puolestaan sijoitti sen virheellisesti joen suuhun, ja vaikka joen tuoma liete on ajan kuluessa siirtänyt rannikkoa kauemmaksi, rannikko ei voinut ulottua antiikin aikana Temnokseen asti.

## Historia

Temnos oli yksi Aioliin *[[dodekapolis|dodekapoliin]]* kahdestatoista kaupungista. Sen historiasta tiedetään muutoin vain vähän. Temnos ei ollut mukana Ateenan johtamassa Deloksen meriliitossa klassisella kaudella 400-luvulla eaa., ja saattoi olla tuohon aikaan riippuvainen Persiasta. Vuonna 394 eaa. se mainitaan kuitenkin kaupunkina, jossa saattoi elää ilman persialaisten vallan alla olemista. Temnos löi omaa pronssirahaa 300-luvulla eaa.

Kaupunki kukoisti hellenistisellä kaudella, vaikkakin vaikuttaa olleen suhteellisen pieni. Se oli taantunut viimeistään Strabonin aikaan tultaessa. Kaupunki kärsi suuria tuhoja maanjäristyksessä keisari Tiberiuksen aikana. Plinius vanhemman aikana kaupungin paikka oli jäänyt kokonaan asumattomaksi.

Kaupungin kansalaisesta käytettiin etnonyymiä *Tēmnitēs* (), aiolialaisittain *Tāmnitās* ().

## Lähteet
Karl Wilén

**Karl Wilén** (12. marraskuuta 1842 Korpilahti – 17. toukokuuta 1916 Valkeala) oli suomalainen pappi ja valtiopäivämies. 

## Henkilöhistoria
Wilénin vanhemmat olivat  torppari Wilhelm Fredrikinpoika Wilén ja Ulla Juhontytär ja puoliso vuodesta 1869 Wilhelmina Elisabet Nordström. Wilén tuli ylioppilaaksi 1862 ja suoritti teologian erotutkinnon ja vihittiin papiksi 1865. Hän sai rovastin arvon 1893. Toimittuaan pappina eri paikkakunnilla hän tuli kappalaiseksi Lammille  1871 ja Raudun kirkkoherraksi 1882. Valkealan kirkkoherrana Wilén toimi vuodesta 1892 ja Lappeenrannan rovastikunnan lääninrovastina vuodesta 1907. Wilén oli pappissäädyn edustaja valtiopäivillä 1891, 1894 ja 1897. 

## Julkaisuja
* *Hedningarnes nödrop till kristenheten: predikan wid Missionsfesten 1878*, 1878

## Lähteet
Teuthrania

**Teuthrania** (, myös ) oli antiikin aikainen kaupunki ja kaupunkivaltio (*polis*) Myysiassa Vähässä-Aasiassa nykyisen Turkin alueella. Se sijaitsi lähellä nykyistä İzmirin maakunnan Aşağıkırıklaria.

## Maantiede

Teuthranian poliksen kaupunkikeskus sijaitsi samannimisellä alueella Myysian länsiosassa Kaikos-joen (nyk. Bakırçay) pohjoispuolella, suunnilleen Elaian, Atarneuksen ja Pergamonin kaupunkien keskellä. Itse kaupungista tiedetään vain vähän, ja usein nimellä viitataan ennemmin koko Myysian länsiosaan.

## Historia

Kreikkalaisessa perinteessä Teuthranian katsottiin saaneen nimensä myysialaisesta kuninkaasta nimeltä Teuthras. Tämän katsottiin ottaneen Herakleen pojan Telefoksen ottopojakseen ja seuraajakseen, mistä syystä Telefoksesta tuli koko seudun heeros. Telefoksen poika Eurypylos esiintyy *[[Odysseia]]ssa*.

Teuthranian varsinaisesta historiasta tiedetään vain vähän. Kaupungin tiedetään olleen olemassa arkaaiselta kaudelta myöhäisantiikkiin saakka. Ksenofonin aikaan 400-luvun eaa. lopussa kaupunki oli valtiomuodoltaan oletettavasti tyrannia, ja sitä hallitsivat Spartasta maanpakoon tulleen Demaratoksen jälkeläiset Prokles ja Eurysthenes. Kaupunki oli ilmeisesti yksi niistä, jotka persialaiset antoivat Demaratoksen valtaan vuonna 486 eaa. Teuthrania löi omaa hopea- ja pronssirahaa ainakin noin vuoden 400 eaa. tienoilla.

## Lähteet
Miko Bergbom

**Miko Christian Bergbom** (s. 7. helmikuuta 1996 Nokia) on suomalainen poliitikko ja tubettaja, joka on toiminut perussuomalaisten kansanedustajana Pirkanmaan vaalipiiristä vuodesta 2023 lähtien. Aiemmin Bergbom on toiminut Perussuomalaisen Nuorison puheenjohtajana 2020–2022 ja Sebastian Tynkkysen kampanjapäällikkönä vuoden 2019 europarlamenttivaaleissa.

Sastamalan kunnanvaltuutettuna Bergbom toimi vuosina 2021–2023 ja Pirkanmaan hyvinvointialueen aluevaltuutettuna vuosina 2022–2023. Kummastakin luottamustehtävästä hän erosi tultuaan valituksi eduskuntaan. Bergbomilla on YouTube-kanava, TikTok-tili sekä Facebook- ja Instagram-sivut, joille hän jakaa poliittista sisältöä. Hänen YouTube-kanavallaan on yli miljoona näyttökertaa. Hänet on nähty myös Perussuomalaisen verkkomedian lähetyksissä haastattelijana.

## Tausta

Bergbom on käynyt peruskoulun jälkeen viikon lukiota, jonka jälkeen hän kouluttautui oppisopimuksella maalariksi. Hän on työskennellyt Häijään Tasoite- ja Maalaustyö Oy -perheyrityksessä, jossa työskentelevät myös Bergbomin isä sekä kaksi pikkuveljeä. Ennen eduskuntaan valintaansa Bergbom oli perheyrityksen toimitusjohtaja.

## Politiikka

Tammikuussa 2021 Bergbom ja perussuomalaisten kansanedustaja Jani Mäkelä käynnistivät ilmiantokampanjan, jossa ihmisiä kehotettiin raportoimaan puolueen nuorisojärjestölle kokemuksiaan kouluissa ilmenevästä ”puolueellisesta opetuksesta” ja ”perussuomalaisten vastaisesta politikoinnista”, joka tapahtuu ei-poliittisissa yhteyksissä. Opetusalan ammattijärjestö tuomitsi kampanjan jyrkkäsanaisesti ja ilmoitti ettei se hyväksy opettajien painostamista.

Kuntavaaleissa 2021 Bergbom oli ehdokkaana Sastamalassa ja tuli valituksi 387 äänellä. Vuoden 2022 aluevaaleissa Bergbom valittiin 2&nbsp;002 äänellä Pirkanmaan hyvinvointialueen aluevaltuustoon.

Vuoden 2023 eduskuntavaaleissa Bergbom valittiin yli 10&nbsp;500 äänellä eduskuntaan Pirkanmaan vaalipiiristä. Hän toimii eduskunnassa työelämä- ja tasa-arvovaliokunnan ja puolustusvaliokunnan jäseninä.

Lokakuussa 2023 Bergbom kertoi äänestävänsä itse kansanedustaja Joakim Vigeliuksen kanssa Perussuomalaisten nuorisojärjestössä liikkeelle panemaansa bensan hintaa koskenutta lakialoitetta vastaan.

Hän on tehnyt "Viikon kuumimmat aiheet" -podcastia yhdessä perussuomalaisten Sebastian Tynkkysen ja Joakim Vigeliuksen kanssa maaliskuusta 2024 alkaen.

## Näkemykset
### Arvot
Bergbom sijoittuu vaalikonevastausten perusteella keskusta-oikeistoon. *[[Yle]]n* vaalikoneessa Bergbom sijoittuu arvoasteikolla vahvasti konservatiiviselle puolelle. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Bergbomin näkemykset ilmentävät kansalliskonservatismia (TAN). HS:n vaalikoneeseen Bergbomin antamissa näkemyksissä korostuu voimakkaimmin kansalliskonservatiiviset mielipiteet.

## Yksityiselämä
Bergbom on kotoisin Sastamalasta. Hän asuu Mouhijärvellä Häijään kylässä.

## Lähteet

## Aiheesta muualla

*
Matthew Reilly

**Matthew Reilly** (s. 1974 Sydney, Australia) on australialainen jännityskirjailija.

## Ura
Reilly julkaisi 19-vuotiaana kirjoittamansa esikoisromaaninsa *Contest* omakustanteena vuonna 1996. Kustantamo Pan Macmillan's teki hänen kanssaan julkaisusopimuksen, ja Reillyn toinen romaani *Ice Station* (1998) oli myyntimenestys. Reillyn kirjoja on sen jälkeen myyty maailmanlaajuisesti yli 7,5 miljoonaa kappaletta. Romaanien lisäksi hän on kirjoittanut novelleja ja elokuvakäsikirjoituksia.

Reilly on itse kutsunut tyyliään viihdyttäväksi eskapismiksi. Hänen kirjoilleen ovat ominaisia latautuneet, vauhdikkaat ja mielikuvituksellisen suuret toimintakohtaukset. Hän kirjoittaa aikuisille, mutta hänen lukijoissaan on paljon teini-ikäisiä poikia, jotka eivät muuten lue kirjoja.

## Bibliografia
### Itsenäiset romaanit
* *Contest* (1996)
* *Temple* (1999)
* *Hover Car Racer* (2004)
* *The Tournament* (2013)
* *Troll Mountain* (2014)
* *The Great Zoo of China* (2014)
* *The Secret Runners of New York* (2019)

### Shane Schofield (Scarecrow) -romaanit
* *Ice Station* (1998)
* *Area 7* (2001)
* *Scarecrow* (2003)
* *Hell Island* (2005)
* *Scarecrow and the Army of Thieves* (2011)

### Jack West -romaanit
* *Seven Ancient Wonders* (2005, suomennettu nimellä *7 tappavaa ihmettä*, 2006)
* *The Six Sacred Stones* (2007)
* *The Five Greatest Warriors* (2009)
* *The Four Legendary Kingdoms* (2016)
* *The Three Secret Cities* (2018)
* *The Two Lost Mountains* (2020)

## Lähteet

## Aiheesta muualla
* Virallinen kotisivu
Świecien piirikunta

**Świecien piirikunta** () on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 98&nbsp;952. Piirikunta jakautuu yhteentoista maalaiskuntaan, jotka ovat Bukowiec, Dragacz, Drzycim, Jeżewo, Lniano, Nowe (sisältää Nowen kaupungin), Osie, Pruszcz, Świecie (sisältää hallintokeskus Świecien kaupungin), Świekatowo sekä Warlubie.

Świecien piirikunnan pinta-alasta arviolta 35,5 prosenttia oli metsän peitossa vuonna 2018.

Świecien piirikunnan työttömyysaste oli vuoden 2018 lopussa 6,9 prosenttia.

Vuoden 2019 lopussa Świecien piirikunnassa oli 98&nbsp;952 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 99&nbsp;855 ja sen ennakoidaan vuoteen 2050 mennessä pienenevän 90&nbsp;854 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 19,1 prosenttia, työikäisten 61,1 prosenttia ja eläkeikäisten 19,8 prosenttia väestön keski-iän ollessa 40,7 vuotta. Elävänä syntyi vuonna 2019 yhteensä 978 lasta.

## Lähteet
Lähimmäinen (televisio-ohjelma)

**Lähimmäinen** oli Yle TV2:n tuottama, vuodesta 1966 ainakin vuoteen 1971 esitetty mielenterveysaiheinen keskusteluohjelma. Kolmen miehen muodostaman vakiopaneelin keskustelijoita olivat aluksi psykiatri Martti Paloheimo, pastori Matti Hakkarainen ja kirvesmies Matti Keinänen, sanavalmis savolainen joka jakoi katsojien mielipiteitä. Syksyllä 1968 Paloheimon tilalle tuli psykiatri Klaus W. Karlsson. Ohjelman ohjaajana toimi Matti Mannila ja toimittajana pastori Hakkarainen.

Ensimmäinen *Lähimmäinen* lähetettiin 25. elokuuta 1966 aiheena ”Miksi suomalainen jännittää”. Aluksi kahdesti, myöhemmin kerran kuukaudessa esitetyn ohjelman aiheet poimittiin ainakin alkuun TV2:n näkyvyysalueen katsojien lähettämien kirjeistä, joita myös siteerattiin jaksojen alussa.

Vuoden 1969 alussa  *Lähimmäinen* siirrettiin vain Etelä-Suomen kattavasta kakkosverkosta koko Suomessa näkyneen television ykkösverkon maanantai-illan ohjelmistoon yhdessä muiden kakkosverkon suosikkisarjojen kuten *[[Heikki ja Kaija]]* ja *[[Kiurunkulma]]* kanssa.

## Lähteet

## Aiheesta muualla
*Seksipuhetta 1960-luvun tyyliin, avioliiton sukupuolielämää käsittelevä jakso vuodelta 1967. Video, 39 min, Yle Elävä arkisto.
Sandra Rojas

**Sandra Rojas Gutiérrez** (s. 20. lokakuuta 1973) on meksikolainen ratameloja.

Rojas edusti Meksikoa Atlantan kesäolympialaisissa 1996, joissa hän karsiutui Renata Hernándezin kanssa 500 metrin kajakkikaksikossa välierissä. 500 metrin kajakkinelosessa Meksiko karsiutui välierissä. Joukkueeseen kuuluivat Rojasin ja Hernándezin lisäksi Érika Durón ja Itzel Reza.

Pan-Amerikan kisoissa Rojas saavutti yhden pronssimitalin Mar del Platassa 1995. Keski-Amerikan ja Karibian kisoissa hän voitti kolme hopeamitalia Poncessa 1993.

## Lähteet
Knut Gustaf Åkesson

**Knut Gustaf Åkesson** (13. tammikuuta 1845 Vaasa – 22. kesäkuuta 1924 Vaasa) oli suomalainen juristi ja valtiopäivämies.  

Åkessonin vanhemmat olivat hovioikeuden asessori Erik Gustaf Åkesson ja Wilhelmina Katarina Hammarström ja puoliso vuodesta 1874 Naema Estlander. Åkesson tuli ylioppilaaksi 1863 ja suoritti tuomarintutkinnon 1867. Varatuomarin arvon hän sai 1870. Hän työskenteli Vaasan hovioikeudessa, jonka oikeusneuvos hänestä tuli 1898. Åkesson oli virastaan erotettuna 1902–1906, mutta palasi hoitamaan sitä vuoteen 1908 asti. Valtiopäivillä hän edusti porvarissäädyssä Vaasan kaupunkia 1894, 1900, 1904–1905 ja 1905–1906. Hän oli myös Vaasan kaupunginvaltuuston jäsen eri aikoina vuodesta 1875 ja toimi valtuuston sihteerinä 1875–1881.

## Lähteet
Tiziano Annoni

**Tiziano Annoni** (s. 20. elokuuta 1955 Cremona) on italialainen ratameloja.

Annoni edusti Italiaa Montrealin kesäolympialaisissa 1976, joissa hän kilpaili 500 metrin ja 1&nbsp;000 metrin kanadalaiskaksikoissa parinaan Ilario Passerini. 500 metrissä pari karsiutui alkuerissä ja 1&nbsp;000 metrissä välierissä. Välimeren kilpailuissa Annoni saavutti yhden pronssimitalin Splitissä 1979.

Annoni on pituudeltaan 169-senttimetrinen ja painaa 70 kilogrammaa.

## Lähteet
Ilario Passerini

**Ilario Passerini** (s. 14. tammikuuta 1952 Riva del Garda) on italialainen ratameloja.

Passerini edusti Italiaa Montrealin kesäolympialaisissa 1976, joissa hän kilpaili 500 metrin ja 1&nbsp;000 metrin kanadalaiskaksikoissa parinaan Tiziano Annoni. 500 metrissä pari karsiutui alkuerissä ja 1&nbsp;000 metrissä välierissä. Välimeren kilpailuissa Passerini saavutti yhden pronssimitalin Splitissä 1979.

Passerini on pituudeltaan 174-senttimetrinen ja painaa 75 kilogrammaa.

## Lähteet
Anna Lilja

**Anna Vilhelmina Lilja** (9. maaliskuuta 1876 Tampere – 6. heinäkuuta 1951 Tampere) oli tamperelaisen naisliikunnan ja -urheilun uranuurtaja. Vuonna 1909 hän perusti Tampereelle naisten voimistelukodin (nyk. Varalan urheiluopisto) yhdessä Anna Schreckin kanssa.

Lilja ja Schreck olivat ammatiltaan opettajia, ja heidän varsinainen työpaikkansa oli Aleksanterin kansakoulu. Kesäkaudet he asuivat Varalan opistossa ja emännöivät ja isännöivät sitä yhdessä. Liljan tehtäviin ”Varalan emäntänä” kuului esimerkiksi varainhankinta ja toiminnan kehittäminen. Schreck oli puolestaan ”Varalan isäntä”, joka hoiti muun muassa kirjanpidon.

Anna Lilja oli suorittanut Jyväskylän seminaarin, mutta hän ei ollut saanut liikunta-alan koulutusta. Hänellä oli kuitenkin vahva näkemys siitä, että liikunta oli tärkeää virkistyksen, terveydenhuollon, kulttuurin ja nuorison siveellisen kasvatuksen kannalta. Hänen ajatuksenaan oli, että koko kansa – myös tehdastyöläiset – pitäisi tutustuttaa voimisteluun. Varalan voimisteluhallin seinälle merkittiin ohjenuoraksi teksti ”Vaikka näytämmekin leikkivän, isänmaan hyväksi sen teemme”.

Lilja uurasti Varalan parissa vuosikymmenien ajan, vielä eläkkeelle jäätyäänkin. Hän otti aikoinaan osaa myös Tampereen kunnalliselämään: Lilja toimi kaupunginvaltuuston jäsenenä vuosina 1922–1924, minkä lisäksi hän oli mukana useissa lauta- ja toimikunnissa.

Tampereen kaupunki on huomioinut Liljan elämäntyön nimeämällä Varalan urheiluopiston luona sijaitsevan kadun *Anna Liljan kaduksi*. Nimi on ollut asemakaavassa vuodesta 1978 alkaen.

## Lähteet
* Anna Lilja 50-vuotias. *Aamulehti* 9.3.1926, s. 2. Kansalliskirjaston digitaaliset aineistot Viitattu 18.11.2020.
* Anna Lilja 50-vuotias. *Tampereen Sanomat* 9.3.1926, s. 3. Kansalliskirjaston digitaaliset aineistot Viitattu 18.11.2020.
* 
* 
* Meidän naistarkastajamme. *Naisten Ääni* 19.10.1918, s. 255. Kansalliskirjaston digitaaliset aineistot Viitattu 16.11.2020.
* 
* 
* 

### Viitteet
Pernilla Burholm

**Maria Pernilla Burholm** (s. 16. helmikuuta 1974 Härnösand, Ruotsi) on ruotsalainen urallaan puolustajana pelannut jääkiekkoilija. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 2006 Torinossa. MM-kilpailuissa hän edusti maajoukkuettaan Suomessa 1992, Yhdysvalloissa 1994 Kanadassa 1997, Suomessa 1999 ja oli joukkueen varakapteeni, Kanadassa 2000 sekä Yhdysvalloissa 2001 ollen joukkueen varakapteeni. EM-kilpailuissa Burholm edusti Ruotsia Tšekkoslovakiassa 1991, Tanskassa 1993, Latviassa 1995 sekä Venäjällä 1996. Seuratasolla hän edusti urallaan MB Hockeyta Ruotsin naisten korkeimmalla jääkiekkosarjatasolla sekä Findlayn yliopistoa.

## Lähteet
Viherselkäkirjoahven

**Viherselkäkirjoahven** (*Aequidens viridis*) on kirjoahventen (Cichlidae) heimoon kuuluva makeissa vesissä elävä kalalaji. Se voi kasvaa korkeintaan 16,5 senttimetrin mittaiseksi. Lajia tavataan Guaporé- ja Amazon-jokien valuma-alueilta Boliviasta ja Brasiliasta. Viherselkäkirjoahventa kalastetaan ruoaksi.

## Lähteet
Reuven Feuerstein

**Reuven Feuerstein** (21. elokuuta 1921 Botoșani, Romania – 29. huhtikuuta 2014 Jerusalem, Israel) oli romanialainen kognitiotieteen professori, joka oli Feuerstein-instituutin perustaja ja toimi instituutin puheenjohtajana vuoteen 2014 saakka.

## Elämä ja ura
Feuerstein syntyi Romaniassa vuonna 1921. Hän oli yksi yhdeksästä perheen sisaruksesta. Feuersteinin tieteenala oli kognitiotiede. Feuerstein vahvisti ajatuksen, jonka mukaan kaikki lapset voivat oppia oppimaan. 

Feuerstein oli kansainvälisesti tunnettu. Hän osoitti, että älykkyys ei ole kiinteä, mutta sitä voidaan muokata jäsennellyllä sovittelulla.

## Lähteet
Addiction Pinball

**Addiction Pinball** (nimellä *Worms Pinball* PlayStationilla) on Team 17:n kehittämä ja julkaisema flipperipeli, joka on julkaistu  Windowsille vuonna  ja PlayStationille vuonna 2000.

Pelin mukana tuli kenttä, jossa oli *[[Worms (pelisarja)|Worms]]*-aiheinen teema. Vuonna 2011 peli julkaistiin uudelleen Windowsille *Worms Pinball* -nimellä.

## Aiheesta muualla
*
Hurrikaani Iota

**Hurrikaani Iota** oli trooppinen hirmumyrsky, joka kehittyi Atlantin valtamerellä ja saapui Keski-Amerikkaan marraskuun puolivälissä 2020. Iota oli vuoden 2020 Atlantin hurrikaanikauden kolmaskymmenesensimmäinen nimetty myrsky, kolmastoista hurrikaani ja ensimmäinen korkeimman eli 5. luokan hurrikaani Saffirin–Simpsonin hurrikaaniasteikolla.  

Iotan lähestyessä väestöä evakuoitiin Hondurasissa, Guatemalassa ja Nicaraguassa. Samat alueet kärsivät marraskuun alussa hurrikaani Etan tuhoista. Koronapandemia aiheutti lisähaasteita evakuointiin.
 
Iota kulki Kolumbialle kuuluvien San Andrésin ja Providencian saarten yli aiheuttaen laajoja tuhoja ennen kuin se rantautui Nicaraguaan 16. marraskuuta. Rantautumispaikka on vain parikymmentä kilometriä etelään paikasta, johon hurrikaani Eta rantautui pari viikkoa aiemmin. 

## Lähteet
Anton Popov

**Anton Petkov Popov** (1853 Kazanlăk – 1927 Kazanlăk) oli bulgarialainen näyttelijä. Popov näytteli useissa teatterinäytelmissä useissa eri rooleissa, muun muassa Žilbertinä Victor Hugon käsikirjoittamassa näytelmässä *[[Marie Tudor]]*. Hänen veljensä Stefan oli myös näyttelijä.

## Aiheesta muualla
Hararin kieli

**Harari** on Etiopian Hararin kaupungissa asuvien ja sieltä peräisin olevien hararien puhuma seemiläinen kieli.

Harari kuuluu etiopianseemiläisten kielten etelähaaraan. Sen lähimpiä sukukieliä ovat itäiset guragekielet. Hararia on puhuttu 1500-luvulta lähtien Hararin kaupungissa, jota ympäröi oromonkielinen alue. Sen ovat omaksuneet myös läheisessä Koromin kylässä asuvat argobbanaiset. Uskonnoltaan hararit ovat muslimeja.

Ennen vuotta 1974 Hararin vanhassa kaupungissa oli noin 30&nbsp;000 asukasta. Sotilasjuntta Dergin tekemän vallankaappauksen jälkeen suuri osa väestöstä joutui muuttamaan muualle Etiopiaan tai ulkomaille. Vuoden 2007 väestönlaskennan mukaan Etiopiassa oli 25&nbsp;810 äidinkielistä hararin puhujaa, joista 13&nbsp;438 asui Hararin alueella. Kaupungin lähikylineen käsittävän alueen väestöstä 57 prosenttia puhui äidinkielenään oromoa, 27,5 prosenttia amharaa ja 7 prosenttia hararia. Suurehkoja harariryhmiä on Addis Abebassa ja Dire Dawassa sekä ulkomailla Saudi-Arabiassa, Kanadassa, Australiassa, Sveitsissä, Saksassa ja Yhdysvalloissa. Valtaosa harareista puhuu myös muita kieliä kuten amharaa, arabiaa, oromoa, somalia tai englantia.

Hararin kielellä on vanha kirjallinen perinne. Arabialaisella kirjaimistolla laadituista teksteistä vanhimmat ovat peräisin 1400- tai 1500-luvuilta, vaikka säilyneet käsikirjoitukset ovat paljon nuorempia. Muinaishararinkielinen kirjallisuus käsittää lähinnä uskonnollista ja häärunoutta sekä satujen, legendojen, sananlaskujen ja arvoitusten kaltaista suullista perinnettä. Nykykieli lienee kehittynyt 1800-luvulla, ja vuosisadan lopulta lähtien sen kirjoittamiseen alettiin käyttää myös etiopialaista kirjaimistoa.

Harari oli viime aikoihin saakka etupäässä yhteisön suullisen kanssakäymisen väline. Vuonna 1995 siitä tuli yksi Hararin alueen virallisista kielistä, jota käytetään kouluopetuksessa, hallinnossa, tiedotusvälineissä ja kirjallisuudessa. Nykyään sitä kirjoitetaan etupäässä mukautetulla etiopialaisella kirjaimistolla.

Hararin fonologiassa, morfologiassa ja syntaksissa on voimakas kuušilainen substraatti. Sen rakenteeseen ovat vaikuttaneet myös arabia ja eteläiset etiopianseemiläiset kielet. Sanastossa on näiden kielten lisäksi lainoja amharasta, italiasta, ranskasta ja nykyään varsinkin englannista.

## Lähteet
* 

### Viitteet
Lapin Veikot

**Lapin Veikot ry** on vuonna 1928 perustettu sodankyläläinen urheiluseura. Seuran nykyiset jaostot ovat hiihto, paini, salibandy, suunnistus, uinti ja yleisurheilu. Lapin Veikoilla on ollut aiemmin toimintaa myös pitkäpallossa, pesäpallossa, jalkapallossa, koripallossa, jääpallossa, lentopallossa, nyrkkeilyssä, voimistelussa mäenlaskussa ja kuntourheilussa.

Seuran toiminta perustuu urheilujaostojen itsenäiseen toimintaan.

## Pesäpallo
Vuonna 1947 Lapin Veikot alkoivat panostamaan pesäpallon pelaamiseen, ja vuoteen 1950 mennessä olivat nousseet Suomensarjaan. Veikot pelasivat Suomensarjassa kaudet 1950-56 saavuttaen toisen sijan kausina 1951 ja 1955. Tuona aikana pesäpallojaoston johtajana toimi Viljo Hinkkanen. Pesäpallo hiipui Sodankylässä 1960 -luvulla, mutta 1987 jaosto herätettiin takaisin henkiin, mutta tällä kertaa jaosto keskittyi pesäpallon harjoitteluun ja kilpailutoiminta oli lähinnä ystävyysotteluita. Jaoston puheenjohtajaksi valittiin Ensio Korkeaniemi.

## Lähteet
Rakuten

**Rakuten** (, Rakuten Kabushiki-gaisha) on suuri japanilainen pörssiyhtiö, joka toimii erityisesti verkkokauppana ja matkapuhelinoperaattorina. Yhtiön päämaja sijaitsee  Tokiossa.  Yrityksen perusti Hiroshi Mikitani vuonna 1997. Yhtiön osake noteerataan Tokion pörssissä (Japanin pörssi).

Vuonna 2019 yrityksen henkilökuntaan kuului maailmanlaajuisesti noin 20&nbsp;000 ihmistä.

Japanin arvioitiin keväällä 2020 olevan rahallisella arvolla mitattuna maailman neljänneksi suurin verkkokaupan markkina-alue. Verkkokauppaa tehtiin Japanissa 79  miljardilla Yhdysvaltain dollarilla vuodessa, mikä vastasi noin 5,4 prosentin osuutta  vähittäiskaupasta. Japania suurempia markkina-alueita olivat tämän arvion mukaan Kiina, Yhdysvallat ja Britannia.

Rakutenin liikevaihto oli vuonna 2019 noin 1&nbsp;264 miljardia Japanin jeniä  eli noin 10,2 miljardia euroa. Yhtiön digitaalinen kauppavaihto (GMV, Gross Merchandise Volume) oli huomattavasti kirjanpidollista liikevaihtoa suurempi, eli yhteensä 19&nbsp;000 miljardia Japanin jeniä (JPY) eli noin 153 miljardia euroa (2019). 

## Liiketoiminta
Yrityksen liiketoimintaa ja tytäryhtiöitä ovat muun muassa:
* Kobo sähkökirjojen kauppa
* Viber pikaviestinäsovellus
* Viki suoratoistopalvelu
* Rakuten TV VOD ja FAST suoratoistopalvelu

## Lähteet
Torpedo (kalasuku)

**Torpedo** on sähkörauskujen heimoon kuuluva kalasuku.

*Torpedo*-suvun sähkörauskut voivat tuottaa tyypillisesti 20–50 voltin jännitteen elektrosyyteillään, jotka ovat erikoistuneita lihassoluja. Kalalla on noin 700 elektrosyyttiä, jotka ovat järjestäytyneet 45 pötköksi, ikään kuin rinnakkain kytketyksi paristoksi. Jännite purkeutuu kalan selkäpuolelta, ja se on aiheuttanut vakavia vammoja kaloja käsitelleille kalastajille. Suurikokoinen sysisähkörausku voi tuottaa 220 volttia.

## Eräitä lajeja

Torpedo californica2.jpg|Kaliforniansähkörausku (*Torpedo californica*)
Torpedo fuscomaculata Réunion.jpg|*[[Torpedo fuscomaculata]]*
Torpedo marmorata corsica3.jpg|Marmorisähkörausku (*Torpedo marmorata*)
Atlantic torpedo ( Torpedo nobiliana ).jpg|Sysisähkörausku (*Torpedo nobiliana*)
Torpedo panthera.jpg|*[[Torpedo panthera]]*
NaamaTorpedo.jpg|*[[Torpedo sinuspersici]]*
Torpedo torpedo corsica4.jpg|Silmäsähkörausku eli sähkörausku (*Torpedo torpedo*)


## Lähteet

## Aiheesta muualla
*iNaturalist: Suku ''Torpedo''
*ITIS: ''Torpedo'' 
*Global Biodiversity Information Facility (GBIF): ''Torpedo'' 
*University of Michigan, Animal Diversity Web (ADW): Torpedo